અમદાવાદઃ હાર્દિકે આજે પારણાં કરી લેવાનો નિર્ણય કરીને સમાજના વડાઓની વાતને માન્ય રાખી છે. ખોડલધામ અને ઉમિયા ધામના અગ્રણી નરેશ પટેલ અને પ્રહલાદ પટેલનું ગ્રીનવૂડ રિસોર્ટમાં પાટીદારો અને હાર્દિકના સમર્થકો દ્વારા જય સરદાર-જય પાટીદારના નારા સાથે ભવ્ય સ્વાગત કર્યું છે. આ અગ્રણીઓ સહિત હાર્દિક પત્રકારોને સંબોધશે અને આ દરમિયાન હાર્દિક સરકારને પડકાર ફેંકશે તેમ માનવામાં આવે છે. હાર્દિકને ઉમિયા ધામ અને ખોડલધામ સંસ્થાનો સાથ મળવાથી હાર્દિકની તાકાત વધી જશે તેમ માનવામાં આવી રહ્યું છે.